Fantjie ‘n Splinternuwe opvoedkundige reeks. – Schink
Fantjie is hier! Hy is reg om te leer en te speel!
Wat Maak Fantjie? deur Martin Schwella | Boek 1 van die reeks.
Schink Publishing loots hierdie splinternuwe opvoedkundige reeks vir kleuters en begin lesers om hulle te help om hul voete te vind in enige boek en lees sommer vinnig onder die knie te kry. Fantjie is ‘n kleuter olifantjie wat ‘n maatjie soek om saam met hom te kom “speel” en sodoende saam met hom verskeie opvoedkundige temas te ontdek in die reeks.
Die eerste boek van die opvoedkundige reeks, Wat Maak Fantjie?, is hierbo te sien en die tema daarvan is basiese aktiwiteite en daaglikse roetine. Kinders wat die boekie lees gaan sien hoe Fantjie sy dag aanpak en wat hy alles doen. Ouers het ‘n geleentheid om die boekie te gebruik om hulle kind te help lees, aktiwiteite uit te ken asook te verduidelik hoe werk ‘n daaglikse roetine.
Agter in die boek is daar ook verskeie hulpmiddels, aktiwiteite en ons kenmerkende “Gesels ‘n biejtie” afdeling. Hierdie boek is nie net vir lees nie maar ‘n platform vir jou as ouer om jou kind te leer en vir jou kind om keer op keer die boekie te geniet op verskillene maniere.
Die Fantjie opvoedkundige reeks deur Martin Schwella. Fantjie leer tel. Wat maak Fatjie? en Waar is Fantjie?
Fantjie is ‘n kleuter olifantjie wat oorspronklik vir my seun se kamermuur bedoel was. Daarna het die idee gekom om eenvoudige maklike lees boekies te skep daarmee. Illustrasies met basiese teks. Fantjie was ook eers bekend as “Die Awkward Olifantjie” maar dié titel sou nie mooi inpas by die opvoedkundige aard van die versameling nie. So was die naam Fantjie gekies nadat ek my seun se speelgoed olifantjie se naam geneem het. Fantjie is kort vir Olifantjie.
Fantjie was oorspronklik beplan vir ‘n 2018 vrystelling en is ook so eerstens gepubliseer. Ons het die Fantjie reeks daarna terug gehou en ‘n hele nuwe voorkoms gegee. Daar was verskeie dinge wat ons anders wou gehad en ook die illustrasies was bietjie onderontwikkel vir die behoefte van die reeks. Ons het daarna ‘n nuwe begin vir Fantjie gegee vir 2019 en het reeds 3 boeke gereed vir die mark. Fantjie is nou gereed en reg om saam met kinders te speel in hierdie reeks. Hieronder kan jy sien hoe die oorspronklike konsep vir Fantjie gelyk het.
Wat Maak Fantjie 2018 vs 2019
Ek hoop julle kry sommer vinnig vir Fantjie in julle huis en dat hierdie reeks ure se opvoeding en pret sal voorsien aan jou as ouer saam met jou kind en ook vir jou kind en sy/haar verbeeldings wêreld.
Boek een van die Fantjie opvoedkundige reeks is beskikbaar by ons aanlyn winkel en jy kan sommer hierdie onderste skakel gebruik om jou daarheen te vat.
Wat Maak Fantjie? Boek 1
Fantjie is ‘n kleuter olifantjie wat speel deur die bladsye van boek een van die Fantjie opvoedkundige reeks, Wat Maak Fantjie?
Category: Schink PublishingBy Schinkman October 16, 2019
PreviousPrevious post:Kleuters, Ouers & Tantrums…NextNext post:Om ‘n seuntjie mamma te wees…